Priča o ribaru Šimunu i jednom galebu

U malome mjestu Čeprljandi na otoku Ugljanu živio je ribar po imenu Šimun.

Šimun je bio stari gospodin, iznimno visoke građe. Imao je sijedu kosu i velike bijele brkove. Bio je dosta star i jako, jako tužan. Ponekad ne bi danima izlazio iz svoje kuće. Čak ni u ribe nije išao onako često kao nekada. Imao je grubu kožu lica i puno bora od jakog sunca, vjetra i nevera, jer posao ribara težak je posao. Na sebi je svaki dan nosio plavo radno odijelo na koje je uvijek još znao navući ribarsku odjeću kada bi išao u ribe, kako to u Dalmaciji kažu.

Šimunu je prije godinu dan umrla supruga. Bili su jako vezani i do zadnjeg dana zaljubljeni. Nisu imali djece. Umrla je kod kuće od starosti, a Šimun je cijelo vrijeme bio uz nju. Nakon njezine smrti, Šimun više nikada nije bio onaj stari. Zatvarao bi se u svoju kamenu kuću. Nije se htio družiti niti veseliti, nije primao goste niti je kamo išao. Ponekad bi sjedio na dvorištu i popravljao svoju staru ribarsku mrežu. Jednog je dana, dok je to radio, prolazio njegov susjed. Počeli su pričati. Susjed ga je pitao zašto je stalno sam i zašto ne izađe malo van. Kako je i susjed bio ribar, počeo mu je pričati svoje dogodovštine s mora od prošloga tjedna. Sve je to vratilo sjećanja na ribarske dane i Šimunove pustolovine. Nakon tog razgovora odlučio je da će se poslije dugo vremena ipak ponovo vratiti svome poslu, ali i ljubavi, a to su more i ribe.

Odmah idući dan Šimun je počeo s pripremama. Trebalo je očistiti staru barku koja je mjesecima stajala u lučici od algi i morskih trava, provjeriti motor, podmazati mašinu. Nakon cijelog dana rada njegova barka bila je spremna za nove avanture i plovidbe na moru. Mreže je s ponosom ponio te nakon dugo vremena. pokrene motor barke. Plovio je po mirnome moru, krenuo je u ribolov.

Kada Šimun nije gledao, jedan mu je veliki, bijeli i lijep galeb sletio na barku. Galeb je bio jako baš nekako ponosan na sebe, širokih krila, prekrasnog perja.

Šimun je inače mrzio galebove zato jer su mu stalno jeli ribu koju je ulovio, a i stalno su mu prljali brod. Probao ga je otjerati čim dalje, no galeb se nije htio niti pomaknuti. On ga je i dalje tjerao, a galeb bi se vraćao. Šimun je bio začuđen kako ovaj put galeb nije pojeo niti jednu jedinu ribu koju je ulovio. Čak i nakon što se vratio u luku, nije ga uspio otjerati.

Sljedeći dan Šimun je ponovno išao u ribolov. Galeb ga već čekao na pramcu barke. Ovaj put ga nije htio tjerati, već ga je ostavio da plovi s njime.

Svakim danom Šimun i galeb postajali su sve veći prijatelji. Galeb ga je činio sretnim i više nije toliko puno razmišljao o svojoj supruzi i o tužnim stvarima. Otkad je dobio novog prijatelja, njihovo je ribarenje postalo svakodnevno. Plovili su, istraživali, te na kraju postali najbolji prijatelji.

Šimun više nije mrzio galebove.

Prošli su dani, tjedni, mjeseci, godine…

Šimun je bio sve stariji, slabiji i nemoćniji.

Razbolio se taman prije Božića. Više nije mogao ići u ribolov jer mu je sve to bilo jako teško i naporno. Galeb je Šimunu uspio vratiti osmijeh na lice, veselje i radost, ali kada se ribar razbolio, propalo je savršenstvo koje su Šimun i galeb imali.

Galeb je naravno znao gdje Šimun živi, pa ga je svakog dana posjećivao. Uporno je sjedio na starom drvenom prozoru Šimunove spavaće sobe i radio mu društvo. Znao bi tako ribar satima pričati galebu o svome životu, pustolovinama, ljubavima i iskustvima, a galeb bi samo mirno sjedio i slušao ga. Šimunu je jako nedostajalo ribarenje i njegova barka koja bi, da može govoriti, svašta mogla ispričati.

Ribar je jednog jutra zamolio galeba da odleti na drugi kraj otoka kako bi mu ubrao cvijet koji je njegova supruga jako voljela. Inače bi svako malo Šimun svojom barkom oplovio oko otoka kako bi supruzi ubrao cvijetak i ponio ga kući. Galeb ga je pozorno slušao te istog trena poletio. Pronašao je cvjetić i požurio letjeti natrag čim brže je mogao ne bi li mu ga donio čim prije. No, kada je napokon stigao na prozor kako bi ga dao Šimunu, vidio je da Šimun čvrsto spava. Sletio mu je na krevet, probao ga buditi svojim kljunom i velikim nespretnim nožicama, no nije uspio.

Galeb je znao da Šimuna više nema i da je ostao bez svog najboljeg prijatelja.

Cvjetić koji mu je bio u kljunu položio je kraj Šimuna na jastuk te mu zaželio sretan put, tamo kamo je otišao u nadi da će se jednog dana ponovno sresti.

Barku je Šimun ostavio susjedu, no on je nije htio uzeti, već ju je ostavo neka i ona otputuje sa Šimunom.

A galeb? On nije zaboravio Šimuna. Ostao mu je u srcu kao najbolji čovjek-prijatelj.

MREŽA 54545

5. razred